Legea care pedepsește sloganurile anti-război face primele victime în Rusia.
15.439 protestatari au fost arestați în Rusia, de la începutul războiului. Un cetățen rus a fost amendat pentru că ținea în mână romanul "Război și pace". Legea lui Putin stabilește o amendă de 12 mii $ pentru orice slogan anti-război.
Legea care pedepsește "informațiile mincinoase" cu privire la acțiunile Rusiei în străinătate începe să facă victime.Putin a promulgat legea pe 25 martie, la o lună de la primul atac asupra Ucrainei. Documentul stabilește amendă de 12 mii de dolari pentru discreditarea armatei și până la 15 ani de închisoare pentru promovareasloganelor anti-război.Dimitri a fost arestat și a primit o amendă de 600 de dolari."Am fost arestat pentru 30 de secunde. Aceste 8 stele înseamnă Nu, războiului.", a spus Dimitri Reznikov, student Universitatea Moscova.Într-o copie a raportului poliției, analizată de WSJ, scria că Dimitri a discreditat forțele ruse, cu posterul afișat."Posterul meu exprima două idei principale: prima este o poziție pacifistă. A doua idee se referă la cenzura din țara noastră. Astăzi, în Rusia, orice opinie exprimată public, care contrazice poziția guvernului, reprezintă un mare risc".În Rusia nu există cuvintele "război" și "invazie", cel puțin în declarațiile publice. Tot ce auzi este: "auto-apărare, eliberare și securitate"."Operațiune specială. Auto-apărare. Mariupol este eliberat. Securitatea oamenilor din estul Ucrainei.".